เปิดตัวโครงการ depa Game Accelerator Program ครั้งแรกในประเทศ หวังปั้นผู้ผลิตและผู้พัฒนาเกมสัญชาติไทยให้มีศักยภาพและมาตรฐาน
นายณัฐพล นิมมานพัชรินทร์ ผู้อำนวยการใหญ่ สำนักงานส่งเสริมเศรษฐกิจดิจิทัล (ดีป้า) กล่าวว่า อุตสาหกรรมดิจิทัลคอนเทนต์ถือเป็นหนึ่งในอุตสาหกรรมที่รัฐบาลต้องการผลักดันให้เกิดการเติบโตอย่างเป็นระบบ ภายใต้แผนพัฒนาดิจิทัลเพื่อเศรษฐกิจและสังคมที่จะช่วยสร้างรายได้และอาชีพให้กับประเทศ ดีป้า เล็งเห็นความสำคัญของเรื่องนี้จึงร่วมกับสมาคมอุตสาหกรรมซอฟต์แวร์เกมไทย (TGA) และบริษัท อินโฟเฟด จำกัด เปิดตัวโครงการ depa Game Accelerator Program Batch 1 เพื่อส่งเสริมและพัฒนาศักยภาพผู้ผลิตและผู้พัฒนาเกมสัญชาติไทยใน 4 หมวดเกมยอดนิยม ได้แก่ Action Adventure Strategy และ Sport (Casual game) ให้มีศักยภาพและมาตรฐานเทียบเคียงกับผู้ประกอบการระดับโลกครั้งแรกในประเทศไทย โดยผู้ที่ได้รับการคัดเลือกในรอบสุดท้ายจะได้รับโอกาสต่อยอดกับNintendo (Licensed Developer) พร้อมการสนับสนุนค่าชุดพัฒนาเกมและเปิดโอกาสให้เข้าถึงกลุ่มนักลงทุนในอุตสาหกรรมเกมผ่านรูปแบบการเจรจาจับคู่ธุรกิจ รวมถึงการทดลองเกมในตลาดจริงสำหรับคุณสมบัติผู้สมัครโครงการฯดังกล่าว ต้องเป็นผู้ที่อยู่ภายใต้บริษัท หรือเป็นผู้ประกอบการธุรกิจ ผู้ประกอบการเกม ผู้ประกอบการที่มีฐานผลงานมาก่อน และเกมที่ส่งเข้าประกวดจะต้องเป็นเกมที่พัฒนาสำหรับสมาร์ทโฟนเท่านั้นเปิดรับสมัครแล้ววันนี้ไปจนถึงวันที่ 13 มีนาคม 2564 และประกาศผลผู้ผ่านเข้ารอบในวันที่ 30 มีนาคมนี้